Coordenadas: 8°52′45″N 79°46′56″O﻿ / ﻿8.87917, -79.78222

**La Chorrera** é unha cidade panameña, capital do distrito de La Chorrera, pertencente á provincia de Panamá Oeste. A área urbana e a zona máis poboada de La Chorrera son os correxementos de Barrio Balboa e Barrio Colón, cunha marcada énfase cara ao leste, até empatar co correxemento Juan D. Arosemena, do distrito de Arraiján. Considerando as áreas urbanas deses dous correxementos (Barrio Balboa e Barrio Colón), conxuntamente coas dos correxementos de El Coco, Guadalupe e parte de Puerto Caimito, forman un todo orgánico e funcional coñecido como **La Gran Chorrera** cunha poboación de 133.599 habitantes. Da antiga provincia de Panamá era a cuarta aglomeración urbana máis grande superada por Arraiján, San Miguelito e a capital. E a segunda máis importante da provincia tras a cidade de Panamá, da cal se atopa a uns 32 km. É recoñecida pola súa feira internacional e recoñecida como "a cidade do bolo e o chicheme.

Toponimia
---------

A orixe do nome é descoñecida, mais podería ser pola cantidade de saltos de auga que se atopan na rexión, polo que os colonizadores españois decidiron chamalo así. Entre as principais cachoeiras atópanse: o chorro de La Chorrera, o chorro Trinidad, o chorro Caño Quebrada, entre outros.

Historia
--------

La Chorrera a inicios do século XX.
Parque Libertador de La Chorrera.
Foi fundada polo gobernador Sancho Clavijo o 12 de setembro de 1550. Os primeiros habitantes da rexión foron indíxenas que chegaron de Venezuela e o Perú ao Istmo de Panamá. Na zona coñecida actualmente como La Chorrera, existía unha facenda que era propiedade da española, Juana María Bautista da Coba, quen dispuña de 4 hectáreas con título de propiedade expedido polo Goberno español. Na facenda traballábase a agricultura e a gandaría, onde moitas persoas construíron vivendas no lugar para vivir e ao mesmo tempo aproveitar as terras, co permiso da súa propietaria.

O 12 de setembro de 1855, La Chorrera convértese nun distrito. En 1922 formouse unha agrupación cívica que se denominou *Centro Chorrerano de Hombres y Mujeres*, co propósito de levar a termo toda obra e actividades necesarias para combater o atraso económico e impulsar o progreso da cidade.

Xeografía
---------

Chorro de La Chorrera.
La Chorrera localízase nuns terreos de sabana, que ten un clima cálido e de choivas torrenciais especialmente no inverno, o que dá lugar a extensos prados de herbas que favorecen a cría de gando vacún, e en menor medida porcino.

Cultura
-------

### Museos

* O Museo Municipal de La Chorrera é o único museo da cidade, é administrado polo Municipio da Chorrera. O museo atópase na antiga sede do Municipio da Chorrera, lugar onde ademais atopábase a Farmacia Comunitaria. Nos seus 4 salas exhibe os achados precolombinos das extintos covas, mapas e outros obxectos das épocas colonial e de unión a Colombia. Tamén conta cunha sala para pinturas, esculturas e instrumentos musicais.

### Festas locais

* 4 de maio: Festa do patrón San Francisco de Paula, que se festexa despois das súas tradicionais novenas que culminan o 3 de maio con tres misas e unha procesión.
* 12 de setembro: fundación do distrito do mesmo nome. Celébrase cun desfile cívico no que participan diferentes colexios oficiais e particulares. Adicionalmente desde o 2019 desenvólvese un desfile folclórico posterior ao terminar o cívico.

Notas
-----

1. ↑  *mivi.gob.pa* (ed.). "*Área Metropolitana de Panamá, Sector Oeste*". Arquivado dende o orixinal o 27 de marzo de 2012. Consultado o 4 de maio de 2011.
2. ↑  *es.tixik.com* (ed.). "*La Chorrera-ciudad de Panamá*". Consultado o 4 de maio de 2011. [*Ligazón morta*]
3. ↑  "*La Chorrera celebra 152 aniversario de fundación*". *mensual.prensa.com*. Arquivado dende o orixinal o 30 de agosto de 2009. Consultado o 17 de febreiro de 2010.
4. ↑  "Primer museo chorrerano". Crítica. Consultado o 16 de xuño de 2017.
5. ↑  "En abandono está el museo de La Chorrera". Consultado o 16 de xuño de 2017.
6. ↑   "La Chorrera celebra fiesta de su Santo Patrono el 4 de mayo". Crítica.

Véxase tamén
------------

### Bibliografía

* Baldomero González Gálvez, *La Chorrera y sus 18 corregimientos*.

|  |  |
| --- | --- |
| Control de autoridades | 
* Wd: Q774405
* WorldCat
* VIAF: 152513616
* EBID: ID
* GeoNames: 3707961
* LCCN: n85207806

 |